**Република Србија**

**ОПШТИНА ВЛАДИЧИН ХАН**

**ОПШТИНСКА УПРАВА**

**Одељење за општу управу**

**и јавне службе**

**Број:111-2/2/2019-IV/01**

**26.08.2019. године**

**ВЛАДИЧИН ХАН**

На основу члана 4. став 8., члана 82. став 4. и члана 94. Закона о запосленима у аутономним покрајинама и јединицама локалне самоуправе (''Службени гласник РС'', бр. 21/2016, 113/2017, 113/2017-др. Закон и 95/2018 ), и члана 11. став 1. и 2., члана 12. став 1. и члана 13. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (''Службени гласник РС'', бр. 95/2016), Кадровског плана Општинске управе општине Владичин Хан за 2019. годину, број: 06-175/9/18-I од 16.12.2018. године и Правилника о организацији и систематизацији радних места у Општинској управи општине Владичин Хан, број: 06-74/5/19-III од 03.06.2019. године, начелник Општинске управе општине Владичин Хан, оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА ,,ПРОСВЕТНИ ИНСПЕКТОР“**

**У ОПШТИНСКОЈ УПРАВИ ОПШТИНЕ ВЛАДИЧИН ХАН**

**I Орган у коме се радно место попуњава:**

Општинска управа општине Владичин Хан, ул. Светосавска бр. 1, Владичин Хан

**II Радно место које се попуњава:** Просветни инспектор,

**Звање:** Саветник,

**Број извршилаца** 1.

**Опис послова радног места:**

Врши инспекцијски надзор над применом закона и других прописа којима се уређује организација и начин рада установа предшколског васпитања и образовања и основног и средњег образовања и васпитања, врши контролу поступања установе у погледу примене закона, других прописа и општих аката, осим контроле која се односи на стручно-педагошку проверу рада установе; врши контролу испуњености услова за почетак рада установе као и за проширење делатности; предузима мере ради остваривања права и обавеза ученика и родитеља, наставника, васпитача или стручног сарадника и директора; контролише поступак уписа и поништава га ако је спроведен супротно закону; контролише испуњеност прописаних услова за спровођење испита; врши преглед прописане евиденције коју води установа; утврђује чињенице у поступку поништавања јавних исправа које издаје школа; налаже отклањање неправилности и недостатака у одређеном року; наређује извршавање прописане мере уколико није извршена; забрањује спровођење радњи у установи које су супротне закону; подноси пријаву надлежном органу за кривично дело, прекршај и привредни преступ и обавештава други орган о потреби предузимања мера за које је надлежан; припрема извештаје о раду. Води управни поступак и одлучује о правима и обавезама физичких и правних лица, односно предузима радње и решава у управним стварима из своје надлежности.Спроводи мере заштите на раду и противпожарне заштите. Обавља и друге послове по налогу начелника Општинске управе и руководиоца одељења. За свој рад одговоран је начелнику Општинске управе и руководиоцу одељења.

**Услови за рад на радном месту:**

Стечено високо образовање на студијама другог степена (мастер академске студије, мастер струковне студије и специјалистичке академске студије), у обиму од најмање 240 ЕСПБ, односно на основним студијама у трајању од најмање четири године, положен државни стручни испит и положен испит за инспектора, и најмање 5 (пет) година радног искуства у струци.

**III Трајање радног односа:**

За наведенo раднo местo, радни однос се заснива на неодређено време.

**IV Стручне оспособљености, знање и вештине које се проверавају у изборном поступку:**

- познавање Закона о локалној самоуправи ("Службени гласник РС", бр. 129/2007, 83/2014 - др. закон, 101/2016 - др. закон и 47/2018) - усмено,

- познавање Закона о просветној инспекцији ("Службени гласник РС", број 27/2018) - усмено,

- познавање Закона о основама система образовања и васпитања ("Службени гласник РС", бр. 88/2017, 27/2018 - др. закони и 10/2019) - усмено,

- познавање Закона о општем управном поступку („Службени гласник РС“, бр. 18/2016 и 95/2018 – аутентично тумачење) - усмено;

- аналитичко резоновање и логичко закључивање - усменим разговором;

- вештина комуникације - усменим разговором;

- познавање рада на рачунару - практичном провером.

**V Место рада:**

Ул. Светосавска бр. 1, Владичин Хан

**VI Адреса на коју се подносе пријаве:**

Општинска управа општине Владичин Хан, ул. Светосавска бр. 1, Владичин Хан са назнаком „За јавни конкурс за попуњавање извршилачког радног места ,,Просветни инспектор“ у Општинској управи општине Владичин Хан“.

**VII Лице задужено за давање обавештења о конкурсу:**

Маја Стојановић, број телефона: 062/80-12-188

**VIII** **Услови за рад на радном месту:**

1. да је пунолетан држављанин Републике Србије;
2. да има прописано образовање;
3. да лице није правноснажно осуђивано на безусловну казну затвора од најмање шест месеци;
4. да му раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа,
5. да има потребно радно искуство у струци;
6. да има положен државни стручни испит;
7. да има положен испит за инспектора.

**IX Рок за подношење пријава је 15 дана** од дана оглашавања обавештења o јавном конкурсу у дневном листу ,,АLO!“.

**X Докази који се прилажу уз пријаву на конкурс:**

1. потписана пријава са радном биографијом, уз назнаку контакт телефона и интернет адресе (ако је канадидат има);
2. извод из матичне књиге рођених;
3. уверење о држављанству;
4. диплома о стеченој стручној спреми;
5. уверење да кандидат није правноснажно осуђиван за кривично дело на безусловну казну затвора од најмање шест месеци;
6. доказ да кандидату раније није престао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа;
7. доказ о стеченом радном искуству у струци;
8. уверење о положеном државном стручном испиту;
9. уверење о положен испиту за инспектора.

Лице које нема положен државни стручни испит, може да поднесе пријаву на конкурс, с тим што је дужно да положи државни стручни испит у року од шест месеци од дана заснивања радног односа. Кандидати са положеним правосудним испитом уместо доказа о положеном државном стручном испиту подносе доказ о положеном правосудном испиту.

Лице које нема положен испит за инспектора, може да поднесе пријаву на конкурс, с тим што је дужно да испит за испектора положи у року од шест месеци од дана заснивања радног односа.

Сви докази прилажу се у оригиналу или овереној фотокопији код јавног бележника, у основним судовима, судским јединицама, односно у општинским или градским управама.

Одредбом члана 9. и члана 103. Закона о општем управном поступку („Службени гласник РС“, бр. 18/2016 и 95/2018 – аутентично тумачење) прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама.

Потребно је да учесник конкурса, уз напред наведене доказе, достави изјаву којом се опредељује за једну од могућности, да орган прибави податке о којима се води службена евиденција или да ће то кандитат учинити сам.

Пример изјаве се налази на сајту Министарства државне управе и локалне самоуправе и на сајту Општине Владичин Хан.

Попуњену изјаву је неопходно доставити уз наведене доказе како би орган могао даље да поступа.

**НАПОМЕНА:**

За кандидате који нису заснивали радни однос у органима аутономне покрајине, јединице локалне самоуправе, градске управе или државном органу, обавезан је пробни рад у трајању од 6 месеци.

**НАПОМЕНА:**

Неблаговремене, недопуштене, неразумљиве или непотпуне пријаве, биће одбачене.

**XI** Јавни конкурс спроводи Конкурсна комисија образована од стране начелника Општинске управе општине Владичин Хан.

Са кандидатима чије су пријаве благовремене, допуштене, разумљиве, потпуне и уз које су приложени сви потребни докази, и који испуњавају услове за оглашено радно место, назначене стручне оспособљености, вештине и знања, које се вреднују у изборном поступку, биће провераване у просторијама Општинске управе општине Владичин Хан у ул. Светосавској бр. 1, с тим што ће кандидати бити обавештени о броју канцеларије, датуму и времену спровођења изборног поступка.

Овај оглас објављује се на интернет презентацији Општине Владичин Хан http://www.vladicinhan.org.rs, а у дневним новинама које се дистрибуирају за целу територију Републике Србије, и то у дневном листу ,,ALO!“, објављује се обавештење о јавном конкурсу и адреса интернет презентације на којој је објављен оглас.

\* Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

**Н А Ч Е Л Н И К,**

**\_\_\_\_\_\_\_\_\_\_\_\_\_\_\_\_\_\_\_\_\_**

**Милош Стојановић**